Weston, Sabah

Weston adalah sebuah pekan yang terletak di pesisir pantai barat Sabah, Malaysia. Terletak di Bahagian Pedalaman Sabah, didalam Daerah Beaufort kira-kira 100 kilometer ke selatan Kota Kinabalu. Weston adalah salah satu pekan yang terletak di sepanjang Lebuhraya Pan Borneo.

 Etimologi 
Nama asal Weston ialah "SUGIN LAWAS" bersempena dengan  kedudukannya menempel dikawasan Teluk Brunei yang seolah-olah sebagai sugin di pipi (muka) seseorang. Kemudian namanya ditukar kepada "WEST TOWN" mengambil sempena nama seorang Pegawai British A.J. West yang merancang dan membina landasan keretapi dari Beaufort ke  Weston. Sebutan orang Brunei (suku kaum majoriti Pekan ini), yang membunyikan perkataan "WEST TOWN" sebagai "WESTON" akhirnya menjadikan Pekan "West Town" menjadi Pekan "Weston" sekarang ini.

A.J. West juga pernah mencadangkan Pekan Weston sebagai Ibu Negeri North Borneo berdasarkan kedudukannya dekat dengan Pulau Labuan dan laluan produk-produk pertanian (getah) keluar (Ke Malaya/Singapura - pada masa itu dan terus ke England - destinasi akhir). Selanjutnya, kedudukan pelabuhannya yang berada di Teluk Brunei, terlindung daripada tiupan angin ribut dan juga amat sesuai dari segi keselamatan serta mudah diawasi dari serangan lanun-lanun pada masa itu, menjadikan Pekan Weston dicadangkan sebagai Ibu Negeri North Borneo pada masa itu. Namun cadangan ini terpaksa dibatalkan disebabkan kawasan perairan Teluk Brunei (yang  terletaknya Pekan Weston) cetek dan tidak sesuai/tidak dapat menampung keperluan kapal-kapal besar yang akan membawa produk-produk pertanian (getah). 
Semasa Perang Dunia II, Pekan Weston menjadi tempat pertama kapal-kapal Tentera Jepun dari Pulau Labuan, mendarat di Tanah Besar North Borneo. Dari Pekan Weston tentera Jepun terus mara ke Beaufort dan menguasai Pekan Beaufort.

Pada Disember 1962, sewaktu Pemberontakan Tentera Nasional Kalimantan Utara (TNKU) berlaku di Negara Brunei (diketuai oleh A.M Azahari - Ketua Parti Rakyat Brunei), Pekan Weston juga terlibat apabila beberapa orang penduduk tempatan Kg. Lubuk Weston melancarkan tindakan ala tentera, menahan seorang anggota polis, dan seorang Pegawai Khas USNO serta merampas senjata api polis dan Pegawai Khas berkenaan. Satu insiden tembak-menembak terjadi diantara TNKU dan beberapa orang polis dari Daerah Sipitang (dalam sebuah bot polis) yang datang mahu menyiasat apa yang berlaku. Pihak polis apabila diserang hendap di Pelabuhan Pekan Weston, terpaksa berpatah balik ke Sipitang. TNKU berhasil menguasi Pekan Weston selama satu hari satu malam sebelum tentera kerajaan dari Ibu Negeri (Jesselton pada masa itu) membebaskan Pekan Weston dari cengkaman - TNKU.

 Demografi penduduk 
 Etnik 
 Jumlah penduduk sekitar Weston 
Berikut merupakan jumlah penduduk di sekitar Weston pada tahun 2010 mengikut kumpulan etnik, kawasan Pihak Berkuasa Tempatan dan negeri, Malaysia; 
Jumlah penduduk mengikut kumpulan etnik, kawasan Pihak Berkuasa Tempatan dan negeri, Malaysia, 2010 TahunMelayu BruneiKadazan/DusunBajauMurutBumiputera LainCinaIndiaLain-lainBukan Warganegara MalaysiaJumlah Keseluruhan20102432311533161-23342020 (Akan Datang)

 Jantina 
Berikut merupakan jumlah penduduk sekitar Weston pada tahun 2010 mengikut pecahan jantina seperti berikut;
Jantina TahunLelaki PerempuanJumlah2010155179334

 Rujukan 

Kategori:Tempat berpenduduk di Sabah
Kategori:Pekan di Sabah